n_a

NDOTO YA AJABU

  Nililala nikiwa na maruerue mwilini. Nilijifunika blanketi gubigubi.
  Nililala fofofo kama mtoto mdogo. Nilijisahau kabisa. Mda usiyo kuwa
  mrefu niliota kuwa tulikuwa gwarideni shuleni mwalimu akatuambia kuwa
  tungefanya mitihani ya kimataifa ya darasa la nane kesho yake.
  Sikuyaamini masikio yangu.Nilikuwa nimejawa na furaha tele. Kama tasa
  aliyejifungua mapacha.

  kwa kweli nilikuwa nimegonjea siku hiyo kwa hamu na ghamu. Nilijua ya
  kwamba ingenipasa nijifunge kimbwembwe katika masomo yangu na pia
  nijikaze kisabuni kwa mitihani yangu. Tulipokwenda nyumbani
  niliwapasha wazazi wangu habari njema. Walinishauri na kunipa muelekeo
  mzuri ambao ungenisaidia kupata alama nzuri.

  Kesho yake nilifika shuleni mapema kabisa kabla ya jogoo awike.
  Nilijua kwamba ilinipasa nifanye akili katika mtihani huo. Nilipiga
  dua kwa maulana anipige jeki kwa mitihani hio. Mda ulipofika wa
  kufanya mitihani ya kimataifa nilijiandaa ipasavyo maana nilijua
  nilikuwa na fursa moja ya kufaulu mitihani hio. Mitihani ililetwa na
  niliombai mola anisaidie iliniweze kupata alama nzuri.

  Tulifanya mitihani nilijifunga nira na nilijikaza_nisiwe mzembe kama
  chaza. Nilipokuwa nikifanya mitihani niliamini nitapita na kuvunja
  rekodi. Ilinipasa nisiogope wala wasiwasi kama wasi hayakunitiririka
  kama maji bilalu.

  Nilitamatisha mitihani hio baada ya wiki moja. Nilikuwa ninangojea
  matokeo yangu kwa hamu na ghamu. Mimi na wazazi wangu tuliandamana
  shuleni ilikuchukua matokeo yangu.Tuliongea na mwalimu mkuu kuhusu
  alama zangu. Mwalimu mkuu alikuwa na tabasamu nzuri na furaha tele.
  Alisema huku akicheka kwa furaha habari njema, Alice alifanya vyema na
  kufaulu alikuwa na alama mia nne na hamsini na alipata shule ya upili
  ya Kenya High." Kwa kweli nilifurahi sana sikuamini ambayo
  niliyoyasikia kwa kweli mungu hamsahau mja wake.

  Niliona kwamba kuomba miujiza na maajabu yalitendeka wazazi wangu
  walijawa na furaha na tabasamu kwa nyuso zao kwa kweli bidii
  hulipa.Nilimshukuru mola kwa kusikia ombi langu.

  Nilituzwa zawadi nyingi mno, nzuri kama dhahabu na yaliyomeremeta
  sana. Bidii yangu kama mchwa ilinifanya nikafaulu maishani. Ni kweli
  kabisa chanda chema huvishwa pete.

  Wanahabari walikuja ilikusikiza habari hii njema. Kwa runinga, redio
  na vifaa vingine vya mawasiliano nilionekana. Dunia nzima
  nilitambulika. Nilibebwa juu juu, huku vigelegele vikifanywa na
  sherehe. Siku hiyo ilikuwa siku yangu ya furaha. Moyoni mwangu
  nilijawa na furaha isiyo kuwa na kifani.

  Furaha ilikuwa imetanda kila mahali kwa kweli mchumia juani hulia
  kivulini.Mda usiyo kuwa mrefu nilisikia mama yangu akaniambia "hongera
  mwanangu! huku akinitingisha Lo! Kumbe mama alikuwa akiniamusha kutoka
  kitandani. Kumbe ilikuwa ndoto, "nilijisemea huku nikiwa nimeshangaa
  sana na kuzubaa.

  Nilitamani ndoto hiyo itimie. Niliwasimulia wazazi wangu nao
  walishangaa.Nilibaki na maswali mengi kichwani nikijiuliza kwa nini
  ndoto hiyo haikuwa ukweli. Nilitamani niote ndoto hiyo kwa mara ya
  pili. Lakini kitu ninachoamini ni kwamba yale niliyoyaota yatatimia.
  Ndoto hiyo ilikuwa ya ajabu, nzuri ya kupendeza na ilinipa furaha
  riboribo kupindukia. Namuomba maulana ndoto hiyo itumie katika maisha
  yangu.